
Қарағанды облысы әкімдігінің
2020 жылғы «29» қазандағы
№ 69/01 қаулысына

қосымша

Қарағанды облысы әкімдігінің
2010 жылғы «8» қарашадағы
№31/02 қаулысымен

бекітілген

«Қарағанды облысы әкімінің аппараты» 

мемлекеттік мекемесі туралы

Ереже

1. Жалпы ережелер
1. «Қарағанды облысы әкімінің аппараты» мемлекеттік мекемесі Қарағанды облысы әкімі және әкімдігінің қызметiн мемлекеттік басқару мен бақылауды, ақпараттық-талдау, ұйымдық-құқықтық және материалдық-техникалық жағынан қамтамасыз етудi жүзеге асыратын мемлекеттік орган болып табылады.
2. «Қарағанды облысы әкімінің аппараты» мемлекеттік мекемесі өз қызметінде Қазақстан Республикасының Конституциясы мен Қазақстан Республикасының Заңдарын, Қазақстан Республикасы Президенті мен Үкіметінің актілерін, басқа да нормативтік құқықтық актілерді, сонымен қатар осы Ережені басшылыққа алады.
3. «Қарағанды облысы әкімінің аппараты» мемлекеттік мекемесі мемлекеттік мекеменің ұйымдық-құқықтық түріндегі заңды тұлға болып табылады, мемлекеттік тілде өз атауы жазылған мөpi және мөртабаны, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында есепшоттары болады.
4. «Қарағанды облысы әкімінің аппараты» мемлекеттік мекемесі азаматтық-құқықтық қатынастарға өз атынан кіреді.
5. «Қарағанды облысы әкімінің аппараты» мемлекеттік мекемесінің егер оған заңнамаға сәйкес өкілеттілік берілсе, мемлекет атынан азаматтық-құқықтық қатынастарға кіруге құқысы бар.
6. «Қарағанды облысы әкімінің аппараты» мемлекеттік мекемесі «Қарағанды облысы әкімінің аппараты» мемлекеттік мекемесі басшысының бұйрықтарымен және Қазақстан Республикасының заңнамасында көзделген басқа да актілермен ресімделген заңнамамен белгіленген тәртіпте өз құзыретіндегі мәселелер бойынша шешімдер қабылдайды.
7. «Қарағанды облысы әкімінің аппараты» мемлекеттік мекемесінің құрылымы мен штат саны лимиті қолданыстағы заңнамаға сәйкес бекiтіледi.
8. Заңды тұлғаның мекенжайы: 100000, Қазақстан Республикасы, Қарағанды облысы,  Қарағанды қаласы, Әлиханов көшесі, 13 үй.
9. Мемлекеттік органның толық атауы: 

мемлекеттік тілде: «Қарағанды облысы әкімінің аппараты» мемлекеттік мекемесі;
орыс тілінде: Государственное учреждение «Аппарат акима Карагандинской области».
10. Осы Ереже «Қарағанды облысы әкімінің аппараты» мемлекеттік мекемесінің құрылтайшылық құжаты болып табылады.
11. «Қарағанды облысы әкімінің аппараты» мемлекеттік мекемесінің қызметін қаржыландыру республикалық және жергілікті бюджеттердің,  Қазақстан Республикасы Ұлттық Банкісінің бюджетінің (шығыстар сметасының) есебінен жүзеге асырылады.
12. «Қарағанды облысы әкімінің аппараты» мемлекеттік мекемесіне «Қарағанды облысы әкімінің аппараты» мемлекеттік мекемесінің функциялары болып табылатын міндеттерді орындау тұрғысында кәсіпкерлік субъектілерімен шарттық қатынастар жасауға тыйым салынады.

Егер «Қарағанды облысы әкімінің аппараты» мемлекеттік мекемесіне заң актілерімен кірістер әкелетін қызметті жүзеге асыру құқығы берілсе, онда мұндай қызметтен алынған кірістер мемлекеттік бюджеттің кірісіне жолданады, егер Қазақстан Республикасының заңнамасымен басқаша белгіленбесе.
2. Мемлекеттік органның миссиясы, негізгі тапсырмалары, функциялары, құқықтары және міндеттері
13. «Қарағанды облысы әкімінің аппараты» мемлекеттік мекемесінің миссиясы:

облыс әкімі және әкімдігінің қызметiн ақпараттық-талдау, ұйымдастырушылық-құқықтық және материалдық-техникалық жағынан қамтамасыз ету, қалалар мен аудандар әкімдіктерінің, әкімдерінің, олардың аппараттарының, салалық басқармалардың қызметін үйлестіру және жетілдіру.

14. Тапсырмалары:
1) Қазақстан Республикасының заңнамасында белгіленген құзыреті шегінде әкімнің өкілеттіктерін іске асыруды қамтамасыз ету;

2) тиісті аумақтың мүддесі мен даму қажеттілігін ұштастыра отырып, атқарушы биліктің жалпы мемлекеттік саясатын жүргізуді қамтамасыз етуге жәрдем көрсету;

3) Қазақстан Республикасының заңнамасында белгіленген өзге де міндеттер.
15. Функциялары:

1) облыстың әлеуметтік - экономикалық даму болжамын әзірлеуге қатысу жолымен  әлеуметтік-экономикалық дамудың мемлекеттік бағдарламаларының іске асырылу барысын қамтамасыз ету және бақылау, өз құзыреті шегінде ұсыныстар әзірлеу арқылы облыс аумағында Қазақстан Республикасы Президентінің, Үкіметінің ішкі және сыртқы саясатының негізгі бағыттарын қамтамасыз ету және іске асыру;

2) Республика заңдарының, Қазақстан Республикасы Президенті мен Үкіметі актілерінің орындалуын ұйымдастырады және қамтамасыз етеді, облыс әкімі мен әкімдігінің актілерінің орындалуын бақылау;

3) Қазақстан Республикасы Президентінің Әкімшілігімен, Қазақстан Республикасы Премьер-Министрінің Кеңсесімен, Қазақстан Республикасының Парламентімен және Үкіметімен, министрліктермен және ведомстволармен, облыстың қалалары мен аудандары әкімдерінің аппараттарымен, облыстық мәслихатпен, ұйымдармен және мекемелермен өзара іс-қимылды қамтамасыз етеді;

4) заңнамалық және өзге де нормативтік құқықтық актілердің, облыс әкімі мен әкімдігінің, облыстық мәслихат актілерінің жобалары бойынша ұсыныстар енгізеді;

5) орталық атқарушы органдар берген өкілеттіктерге сәйкес республикалық бағыныстағы кәсіпорындардың, ұйымдар мен мекемелердің қызметін үйлестіреді, облыстық бюджеттен қаржыландырылатын мемлекеттік органдардың, республикалық бағыныстағы аумақтық органдардың қызметінің өзара іс-қимылын және үйлестірілуін қамтамасыз етеді;

6) Қарағанды облысының әлеуметтік-экономикалық даму стратегиясын, әлеуметтік - экономикалық реформаны жүзеге асыру механизмі мен тактикасын жетілдіруге қатысады,осы мақсатта облыс аумағындағы атқарушы билік органдарының қызметін сұрау салу және олардан талдау жасау, облыс әкімі мен әкімдігінің актілерін дайындау, әлеуметтік-экономикалық жағдайды дамыту мәселелері бойынша ұсыныстар мен болжамдар қалыптастыру үшін уақтылы ақпарат алу жолымен үйлестіруді жүзеге асырады;

7) облыс әкімі мен оның орынбасарлары өткізетін активтерді, кеңестерді, халықаралық кездесулерді, сапарларды және басқа да іс-шараларды ақпараттық - талдамалық, құқықтық, ұйымдастырушылық, хаттамалық, құжаттамалық және материалдық-техникалық қамтамасыз етуді жүзеге асырады, облыс әкіміне, оның орынбасарларына және облыс әкімі аппараты қызметкерлеріне шаруашылық, қаржылық, материалдық-техникалық, қызмет көрсету мәселелерін шешеді;

8) «Қарағанды облысы әкімінің аппараты» мемлекеттік мекемесі Регламентінің сақталуын қамтамасыз етеді;

9) облыс әкімі мен оның орынбасарларының қызметін құжаттамалық қамтамасыз етуді, қызметтік құжаттарды, хаттарды, азаматтардың өтініштері мен арыздарын қарауды, азаматтарды жеке қабылдауды, азаматтардан келіп түскен хаттар мен арыздарды, құжат айналымын талдауды, іс жүргізуді жетілдіруді, құпия құжаттамамен жұмысты, іс жүргізудің мемлекеттік және орыс тілдерінде жұмыс істеуін ұйымдастырады;

10) облыс әкімінің шешімдері мен өкімдерінің және әкімдік қаулыларының сақталуын қамтамасыз етеді;

11) облыс әкімінің номенклатурасына кіретін кадрлар бойынша ұсыныстарды зерделеу мен енгізуді ұйымдастыру, кадр резервін қалыптастыру, олардың оқуын, тағылымдамасын және қайта даярлығын ұйымдастыру арқылы жергілікті атқарушы билік органдарында кадр саясатын жүзеге асырады;

12) облыс әкімдігінің, облыс әкімі мен оның орынбасарларының қызметін бұқаралық ақпарат құралдарында жария етуді, олармен өзара іс-қимылды, Қазақстан Республикасының Президенті мен Үкіметі жүргізіп отырған ішкі және сыртқы саясатты, облыстағы экономикалық және әлеуметтік жағдайды, мәселелерді шешу жолдарын түсіндіруді ұйымдастырады;

13) облыс әкімі мен әкімдігінің құқық қорғау органдарымен және сот жүйесі органдарымен заңдылықты және құқықтық тәртіпті нығайту мәселелері бойынша өзара іс-қимылын қамтамасыз етеді;

14) облыс әкімі мен әкімдігінің норма шығармашылық қызметінің тетігін жетілдіру жөнінде шаралар қабылдайды.

15) Қазақстан Республикасының заңнамасына сәйкес ішкі мемлекеттік аудитті жүзеге асырады;

16) әкім аппаратқа жүктеген өзге де функциялар.
16. Құқықтары мен міндеттері:
1) облыс әкімі мен әкімдігінің құзыретіне енетін мәселелер бойынша облыстық бюджеттен қаржыландырылатын мемлекеттік органдардан және басқа да ұйымдардан қажетті ақпараттар, құжаттар және басқа да материалдар, лауазымды тұлғалардан ауызша және жазбаша түсіндірмелерді сұрастыру және алу;
2) атқарушы органдардың иелігіндегі барлық ақпараттық, соның ішінде құпия мәліметтерді пайдалану;
3) Қазақстан Республикасы Президенті мен Үкіметі актілерінің, Қазақстан Республикасы Премьер-Министрі өкімдерінің, облыс әкімі мен әкімдігінің актілерінің, облыс әкімі мен оның орынбасарлары тапсырмаларының орындалуына тексеріс жүргізу және анықталған кемшіліктерді жою жөнінде ұсыныстар енгізу;
4) облыс әкімі аппаратының қарауына жатқызылған мәселелер бойынша мемлекеттік және мемлекеттік емес органдармен және ұйымдармен қызметтік хат алмасуды жүргізу;
5) жергілікті бюджеттен қаржыландырылатын атқарушы органдардың жұмысын әдістемелік басқаруды жүзеге асыру;
6) облыс әкімдігінің, жергілікті атқарушы органдардың отырыстарына қатысу;
7) облыс әкімінің және оның орынбасарларының тапсырмасы бойынша облыстық бюджеттен қаржыландырылатын мемлекеттік органдардың, кәсіпорындардың, мекемелер мен ұйымдардың өкілдерін облыстық әкімдік отырысына мәселелерді әзірлеуге, облыс әкімі аппаратының құзыретіне жататын проблемалық мәселелерді зерделеуге және шешуге тарту;

8) әкім аппаратқа жүктеген басқа да функциялар. 
3. Мемлекеттік органның қызметін ұйымдастыру
17. «Қарағанды облысы әкімінің аппараты» мемлекеттік мекемесін басқаруды бірінші басшы жүзеге асырады, ол «Қарағанды облысы әкімінің аппараты» мемлекеттік мекемесіне жүктелген міндеттер мен функцияларды орындауға дербес жауапкершілік алады.
18. «Қарағанды облысы әкімінің аппараты» мемлекеттік мекемесінің бірінші басшысын облыс әкімі қызметке тағайындайды және босатады.
19. «Қарағанды облысы әкімінің аппараты» мемлекеттік мекемесінің бірінші басшысының орынбасарлары болады, олар Қазақстан Республикасы заңнамасына сәйкес қызметке тағайындалады және босатылады.
20. «Қарағанды облысы әкімінің аппараты» мемлекеттік мекемесінің бірінші басшысының өкілеттіліктері:

1) аппаратқа жүктелген мақсаттарды іске асыруды ұйымдастырады;

2) өз құзыреті шегінде аппараттың құрылымдық бөлімшелерінің қызметін ұйымдастырады, үйлестіреді және бақылайды;

3) аппараттың құрылымы мен штат кестесін, оның құрылымдық бөлімшелері туралы ережені бекітеді;

4) аппараттың «Б» корпусының мемлекеттік әкімшілік қызметшілерін мемлекеттік лауазымдарға тағайындайды және мемлекеттік лауазымдардан босатады;

5) аппараттың тәртіптік және конкурстық комиссияларының қызметіне жалпы басшылықты жүзеге асырады;

6) қызметтік тәртіптің сақталуын бақылауды жүзеге асырады;

7) еңбек қатынастары мәселелері жоғары тұрған лауазымды адамдардың құзыретіне жатқызылған қызметкерлерді қоспағанда, аппараттың мемлекеттік қызметшілерін іссапарға жіберу, оларға демалыстар беру, материалдық көмек көрсету, даярлау, қайта даярлау және олардың біліктілігін арттыру, көтермелеу, үстемеақылар белгілеу мәселелерін шешеді;

8) еңбек қатынастары мәселелері жоғары тұрған лауазымды адамдардың құзыретіне жатқызылған қызметкерлерді қоспағанда, аппараттың мемлекеттік қызметшілерінің тәртіптік жауаптылығы мәселелерін шешеді;

9) өз құзыреті шегінде Қазақстан Республикасының Сыбайлас жемқорлыққа қарсы іс-қимыл туралы заңнамасы талаптарының орындалуын қамтамасыз етеді;

10) облыстың, республикалық маңызы бар қаланың, астананың жергілікті атқарушы және өкілетті органдары қабылдаған шешімдердің орындалу барысын бақылайды;

11) Қазақстан Республикасының заңдарымен және өзге де нормативтік құқықтық актілерімен жүктелген өзге де өкілеттіктерді жүзеге асырады.
«Қарағанды облысы әкімінің аппараты» мемлекеттік мекемесінің бірінші басшысының өкілеттіліктерін ол болмаған кезде атқаруды қолданыстағы заңнамаға сәйкес оны  ауыстыратын тұлға жүзеге асырады.
21. Бірінші басшы қолданыстағы заңнамаға сәйкес өзінің орынбасарларының өкілеттіліктерін белгілейді.
22. «Қарағанды облысы әкімінің аппараты» мемлекеттік мекемесінің аппаратын Қазақстан Республикасының қолданыстағы заңнамасына сәйкес қызметке тағайындалатын және босатылатын аппарат басшысы басқарады.

4. Мемлекеттік органның мүлкі
23. «Қарағанды облысы әкімінің аппараты» мемлекеттік мекемесі заңнамада көзделген жағдайларда жедел басқару құқығында оқшауланған мүлікке ие бола алады.
«Қарағанды облысы әкімінің аппараты» мемлекеттік мекемесінің мүлкі оған меншік иесі берген мүліктерден, сол сияқты Қазақстан Республикасының  заңнамасымен тыйым салынбаған өз қызметі мен басқа да көздерден алынған мүліктерден (ақшалай кірістерді қоса) жасақталады.

24. «Қарағанды облысы әкімінің аппараты» мемлекеттік мекемесіне бекітілген мүлік республикалық/коммуналдық меншікке жатады.
25. «Қарағанды облысы әкімінің аппараты» мемлекеттік мекемесі егер заңнамамен басқаша белгіленбесе, оған бекітілген және қаржыландыру жоспары бойынша берілген мүлікті өз бетімен алуға немесе басқа әдістермен жұмсауға құқылы емес.
5. Мемлекеттік органды қайта құру және тарату
26. «Қарағанды облысы әкімінің аппараты» мемлекеттік мекемесін қайта құру және тарату Қазақстан Республикасының қолданыстағы заңнамасына сәйкес жүзеге асырылады.

